Document ID: 32000D0684

32000D0684
L 283/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА И НА КОМИСИЯТА
от 12 октомври 2000 година
относно сключването на протокол към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Молдова, от друга страна
(2000/684/ЕО, ЕОВС, Евратом)
СЪВЕТЪТ НА ЕВРОПЕЙСКИЯ СЪЮЗ,
КОМИСИЯТА НА ЕВРОПЕЙСКИТЕ ОБЩНОСТИ,
като взеха предвид Договора за създаване на Европейската общност, и по-специално член 44, параграф 1, член 47, параграф 2, последното изречение, член 55, член 57, параграф 2, член 71, член 80, параграф 2, членове 93, 94, 133 и 308 във връзка с член 300, параграф 2, второто изречение и член 300, параграф 3, втора алинея от него,
като взеха предвид Договора за създаване на Европейската общност за въглища и стомана, и по-специално член 95 от него,
като взеха предвид Договора за създаване на Европейската общност за атомна енергия, и по-специално член 101, втори параграф от него,
като взеха предвид предложението от Комисията,
като взеха предвид съгласието на Европейския парламент (1),
като взеха предвид одобрението на Съвета съгласно член 101 от Договора за създаване на Европейската общност за атомна енергия,
след консултация с Консултативния комитет на ЕОВС и със съгласието на Съвета,
като имат предвид, че:
(1)
Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Молдова, от друга страна (2), което влезе в сила на 1 юли 1998 г., допринася за постигане на целите на Европейските общности, доколкото те са съществена част от стратегията на Европейските общности и техните държави-членки по отношение на Молдова.
(2)
Тъй като Споразумението за партньорство и сътрудничество беше подписано преди разширяването на Европейския съюз, за включване на Австрия, Финландия и Швеция, на 15 май 1997 г. беше подписан протокол за разширяване за включване на трите нови държави-членки в това споразумение.
(3)
Между страните беше постигнато споразумение за предварително прилагане на протокола от Европейските общности, Република Молдова и всички държави-членки, освен Австрия, Швеция, Финландия, Дания и Португалия.
(4)
Всички страни, подписали протокола, сега са го ратифицирали,
РЕШИХА:
Член 1
Протоколът към Споразумението за партньорство и сътрудничество за създаване на партньорство между Европейските общности и техните държави-членки, от една страна, и Република Молдова, от друга страна, се одобрява от името на Европейската общност, Европейската общност за въглища и стомана и Европейската общност за атомна енергия.
Текстът на протокола е приложен към настоящото решение.
Член 2
Председателят на Съвета осъществява нотификацията, предвидена в член 4 от протокола, от името на Европейската общност. Председателят на Комисията осъществява такава нотификация от името на Европейската общност за въглища и стомана и Европейската общност за атомна енергия.
Съставено в Брюксел на 12 октомври 2000 година.

Labels: 18
15